ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπoυ*

**ΔΕΛΤΙΟ ΤΥΠΟΥ  *21/5/2025***

**“ΖΩΓΡΑΦΙΚΗ ΚΑΙ ΨΗΦΙΔΩΤΑ: ΤΕΧΝΗ ΠΟΥ ΕΜΠΝΕΕΙ”**

Το Σάββατο 31 Μαΐου 2025, θα πραγματοποιηθεί στο Φουαγιέ του Δημοτικού Κινηματοθεάτρου “Γιάννης Ρίτσος”, η ατομική έκθεση “Ζωγραφική και Ψηφιδωτά: Τέχνη που εμπνέει”, του καλλιτέχνη Δημήτρη Διμελή.

Ο Δήμος Αγίας Βαρβάρας σας προσκαλεί όλες και όλους, να ανακαλύψουμε τη μαγεία της τέχνης, μέσα από τα μοναδικά έργα ζωγραφικής και ψηφιδωτών του Δημήτρη Διμελή!

Ένας τυχερός επισκέπτης θα έχει την ευκαιρία να αποκτήσει δωρεάν ένα έργο τέχνης του καλλιτέχνη μέσω κλήρωσης.

Ο Δημήτρης Διμελής είναι ψηφιδογράφος και ζωγράφος. Γεννήθηκε στον Πειραιά το 1951. Είναι απόφοιτος της Φαρμακευτικής Σχολής του Πανεπιστημίου Αθηνών. Παρακολούθησε μαθήματα καλλιτεχνικής φωτογραφίας από τον βραβευμένο με το Α’ πανελλήνιο βραβείο καθηγητή φωτογραφίας κ. Νίκο Αποστολόπουλο. Διδάχτηκε την τέχνη και τεχνική του ψηφιδωτού επί 4 χρόνια από τον εικαστικό ψηφιδογράφο κ. Κωνσταντίνο Μουντζούρη. Διδάχτηκε ζωγραφική το 2006-2007 από την ζωγράφο κ.Μελίνα Παπαγεωργίου και το 2004-2005 από τον ζωγράφο κ. Δημήτρη Ρουσσάκη. Έχει συμμετάσχει στην έκθεση εικαστικών Egyptian Cultural Center-Embassy of Egypt-Athens. Έχει συμμετάσχει στην 4η & 5η διαδημοτική έκθεση εικαστικών τεχνών Δυτικής Αττικής, όπως και σε πολλές ομαδικές εκθέσεις. Ψηφιδωτά όπως και ζωγραφικά του έργα βρίσκονται σε ιδιωτικές συλλογές, όπως και στο ξενοδοχείο Myconian Crown Suites στη Μύκονο.

Σάββατο 31 Μαΐου, Φουαγιέ Δημοτικού Κινηματοθεάτρου “Γιάννης Ρίτσος”(Κρήτης κ’ Θεμιστοκλέους), 11:00 π.μ.- 8:00 μ.μ.

Να είμαστε όλοι εκεί!